b'\n_START_ARTICLE_\nBoksarska vstaja\n_START_SECTION_\nPoboj misijonarjev in doma\xc4\x8dih kristjanov\n_START_PARAGRAPH_\nKatoli\xc5\xa1ke in protestantske misijonarje so skupaj s kitajskimi kristjani pobijali po vsej severni Kitajski tako boksarji kot tudi vladne \xc4\x8dete. Yuxian, guverner Shanxija, je dal 9. julija 1900 pobiti 44 tujcev, ki jih je poklical pod pretvezo, da jih \xc5\xbeeli za\xc5\xa1\xc4\x8dititi. Do konca poletja je bilo samo v njegovi provinci pobitih \xc5\xbee 2000 doma\xc4\x8dinov in \xc5\xa1e ve\xc4\x8d tujih misijonarjev Novinar in zgodovinar Nat Brandt je poboj kristjanov v Shanxiju poimenoval "najve\xc4\x8djo tragedijo v zgodovini evangelizacije."(op 89 v angl.)_NEWLINE_\xc5\xa0tevilo \xc5\xbertev med kristjani se je v boksarski vstaji povzpelo na 47 katoli\xc5\xa1kih misijonarjev in redovnic, 136 protestantskih misijonarjev in 53 njihovih otrok, 30.000 kitajskih katoli\xc4\x8danov, 2.000 kitajskih protestantov in med 200 in 400 pravoslavnih kristjanov. Tako katoli\xc4\x8dani kot protestantje in pravoslavni so \xc5\xbertve razglasili za mu\xc4\x8dence in svetnike. Katoli\xc5\xa1ka cerkev obhaja njhov god 9. julija, ko se spominja sv. Avgu\xc5\xa1tina Zhao Ronga in 8 redovnic iz kongregacije fran\xc4\x8di\xc5\xa1kank Marijinih misijonark.'